EkBass/fiwiki-20250220-pages-articles huggingface dataset:
Juoksumatto

thumb|right|Juoksumatto Juoksumatto on sisätiloihin tarkoitettu kuntoilulaite. On olemassa mekaanisia juoksumattoja, joissa juoksu tapahtuu ylämäkeen ja käyttäjän paino itse pyörittää mattoa. Ne on kuitenkin tarkoitettu lähinnä kävelyyn ja kevyeen hölkkään. Valtaosa juoksumatoista on sähkökäyttöisiä. Juoksumatossa käytetään joko DC- tai AC-moottoria: DC-moottori sopii kotikuntoiluun, kun taas AC-moottori soveltuu myös vaativaan ammattimaiseen käyttöön, kuten kuntosaleille. Juoksumattojen perustoimintoja ovat nopeuden säätö ja maton kaltevuuden muuttaminen. Tavallisimmat mittarit ovat ajan, matkan, sykkeen ja kalorinkulutuksen mittarit. Usein matoista löytyy myös valmiita juoksuohjelmia tai uusia voi itse ohjelmoida. Näissä ohjelmissa matto muuttelee juoksun kuluessa automaattisesti nopeutta ja kaltevuuskulmaa. Juoksumattoa käyttävät monet kilpaurheilijat, ja se on yleistynyt myös tavallisilla kuntosaleilla ja kuntokeskuksissa. Juoksumatto on suhteellisen kallis ja tilaa vievä, joten kotikäytössä sitä ei monella kuntoilijalla ole; tosin nykyään on saatavissa niin kutsuttuja foldaway-malleja, jotka voi nostaa pystyasentoon. ==Lähteet== == Aiheesta muualla == Luokka:Kuntoilulaitteet Luokka:Kävely Luokka:Juoksu fr:Ergomètre#Le tapis roulant d'exercice
Gnaeus Pompeius

thumb|Sextus Pompeiuksen lyöttämä kolikko, jossa Gnaeus kuvattua kolikon kääntöpuolella oikealla. Gnaeus Pompeius (myös Pompeius nuorempi, 75 eaa. – 12. huhtikuuta 45 eaa.) oli Rooman tasavallan myöhäiskauden poliitikko ja kenraali. Hän oli Gnaeus Pompeius Magnuksen ja hänen kolmannen vaimonsa Mucia Tertian lapsi. Gnaeus syntyi vuonna 75 eaa. ja kasvoi yhdessä nuoremman veljensä Sextus Pompeiuksen kanssa isänsä varjossa. Caesarin aloitettua kansalaissodan vuonna 49 eaa. hän seurasi isänsä mukana itään kokoamaan legioonia. Ennen Dyrrhakhionin taistelua Gnaeus onnistui tuhoamaan Caesarin kuljetusalukset.Oxford Classical Dictionary, hakusana "Pompeius (RE 17), Magnus (2), Gnaeus" Gnaeus Pompeuis vanhemman hävittyä Farsaloksessa ja kuoltua Egyptissä vuonna 48 eaa., Gnaeus ja Sextus liittyivät Afrikan provinssissa toimiviin konservatiivisiin senaattoreihin. Caesarin lyötyä hajalle heidän joukkonsa, Gnaeus pakeni jälleen. Tällä kertaa hän pakeni Baleaarien kautta Espanjaan, jossa hän yhdessä veljensä ja Titus Labienuksen kanssa kokosi jälleen armeijan. Heidät lyötiin äärimmäisen verisessä Mundan taistelussa. Hän pakeni jälleen ja jäi kiinni, jolloin hänet teloitettiin. Sextus pääsi karkuun ja jatkoi toimintaansa Caesarin kuoltua. Gnaeus oli naimisissa Claudian kanssa, joka oli vuoden 54 eaa. konsulin Appius Claudius Pulcherin tytär. ==Lähteet== * Luokka:Roomalaiset sotilaat Luokka:Vuonna 75 eaa. syntyneet Luokka:Vuonna 45 eaa. kuolleet
Puolisuora

Puolisuora eli säde on geometriassa suoran puolikas. Se voidaan määritellä esimerkiksi niin, että valitaan ensin kaksi pistettä A ja B, josta A valitaan alkupisteeksi ja B kauttakulkupisteeksi. Puolisuora piirretään asettamalla viivain kulkemaan pisteiden kautta ja vetämällä viiva aloittaen pisteestä A ja jatkaen pisteen B kautta eteenpäin. Toinen tapa määritellä se on valita suora ja siltä haluttu piste A. Suora katkaistaan pisteen kohdalta, jolloin syntyy kaksi puolisuoraa. Puolisuora merkitään usein \overline{AB}, jos alkupiste on sovittu A:ksi, tai \overrightarrow{AB}, jos halutaan korostaa suuntaa. Merkinnät luetaan silloin "puolisuora AB". == Ominaisuuksia == Puolisuoralla on lähes kaikki suoran ominaisuudet, mutta suoralta puuttuu alkupiste. Puolisuoraa käytetäänkin tilanteissa, jossa halutaan aloittaa suora tietystä pisteestä ja osoittaa suoralle suunta siitä eteenpäin. Alkupiste saattaa olla origo, josta leviää ympärille säteitä, tai kolmion kärki, josta sivujen jatkeet erkanevat. === Puolisuora lukusuoralla === Lukusuoralla puolisuoraa voidaan pitää puoliavoimena välinä. Puolisuoran pisteet voidaan ilmaista samanlaisella yhtälöllä kuin janalla ja suoralla. Silloin puolisuoran pisteen x-koordinaatti ilmaistaan alkupisteen x_1-koordinaatin ja kauttakulkupisteen x_2-koordinaatin avulla :x=(1-\lambda)x_1 + \lambda x_2 missä 0 \le \lambda. Janalla \lambda:n suurin arvo on 1, ja suoralla \lambda saa kaikki reaalilukuarvot. === Puolisuora tasolla === Tasolla oleva puolisuora :x=(1-\lambda)x_1 + \lambda x_2 :y=(1-\lambda)y_1 + \lambda y_2, missä 0 \le \lambda. === Puolisuora avaruudessa === Avaruudessa eli tilassa käytetään yleisesti kolmea koordinaattia (x,y,z) pisteiden paikan esittämisessä. Janan pisteet voidaan esittää vastaavasti :x=(1-\lambda)x_1 + \lambda x_2 :y=(1-\lambda)y_1 + \lambda y_2, :z=(1-\lambda)z_1 + \lambda z_2, missä 0 \le \lambda . == Katso myös == * suora (suora viiva ilman päätepisteitä) * jana (suora viiva, jolla on molemmat päätepisteet) == Lähteet == * Tammi: Matematiikan teoriakirja Kolmio 2009 * === Viitteet === ==Kirjallisuutta== * Luokka:Geometria
Yuki-onna

Yuki-onna (, "luminainen") on japanilaisen mytologian lumenhenki, joka väitetysti esiintyy lumisina öinä tai lumimyrskyjen aikana. Hahmo tunnetaan Japanissa laajaltiFoster 2024, s. 218, mutta uskomukset sen esiintymisajankohdista, käyttäytymisestä ja alkuperästä vaihtelevat alueittain. == Ominaisuudet == Iwaten prefektuurissa sijaitsevassa Tōnossa ja joillakin muilla paikkakunnilla uskotaan, että yuki-onna ilmestyy vain tiettynä päivämääränä. Iwaten ja Miyagin prefektuureissa yuki-onnan nähneiden ihmisten sielujen uskotaan lähtevän ruumiistaan. Aomorin prefektuurissa yuki- onnan käytöksen väitetään muistuttavan toista myyttistä hahmoa ubumea, joka pyytää ihmisiä pitelemään sen vauvaa sylissään. Yuki-onnan sanotaan vaihtelevasti olevan joko lumen henki tai lumeen kuollut nainen. Yamagatan prefektuurissa hänen uskotaan olevan taivaasta pudonnut kuun prinsessa. == Lafcadio Hearnin versio == Yuki-onna tunnetaan todennäköisesti parhaiten tarinasta, joka sisältyy Lafcadio Hearnin vuonna 1904 julkaistuun Kwaidan- tarinakokoelmaan ja joka käännettiin myös japaniksi. Hearn kirjoitti kuulleensa tarinan itse maanviljelijältä Chōfussa. Tarinassa puunhakkaaja Minokichi näkee, kuinka hänen vanhempi ystävänsä kuolee yuki-onnan henkäykseen. Yuki-onna uhkaa tappaa Minokichin, jos hän koskaan kertoo näkemästään jollekulle. Myöhemmin Minokichi tapaa kauniin naisen nimeltä O-Yuki, jonka kanssa menee naimisiin ja saa kymmenen lasta. Eräänä yönä hän kertoo O-Yukille kohtaamisestaan yuki-onnan kanssa. O-Yuki raivostuu ja sanoo, että tappaisi Minokichin, ellei heillä olisi lapsia. O-Yuki muuttuu valkoiseksi usvaksi ja katoaa savunpoistoaukosta. Hearnin versio on huomattavasti monimutkaisempi kuin tyypilliset yuki-onnasta kertovat tarinat. Asiantuntijoiden mukaan hän on luultavasti yhdistänyt tarinaan eurooppalaisen femme fatalen hahmon arkkityypin. Mahdollinen nimenomainen esikuva on saattanut olla Charles Baudelairen runo ”Les bienfaits de la Lune”. Ihmisen ja ei-ihmisen välinen avioliitto ei tosin ole japanilaisessa kansanperinteessä tuntematon konsepti.Foster 2024, s. 219 == Lähteet == * === Viitteet === == Aiheesta muualla == Luokka:Taruolennot Luokka:Japanilainen mytologia
Bebel Gilberto

Isabel ”Bebel” Gilberto (s. 12. toukokuuta 1966 New York City, Yhdysvallat) on brasilialainen bossa nova -laulaja. Hänen isänsä on muusikko João Gilberto ja äiti laulaja Miúcha. Gilberton eno on laulaja-lauluntekijä Chico Buarque. Gilberto syntyi New Yorkissa ja aloitti musiikillisen uransa Brasiliassa Rio de Janeirossa. 11-vuotiaana hän esiintyi äitinsä Miúchan albumilla Miúcha & Antônio Carlos Jobim (1977). 9-vuotiaana hän esiintyi äitinsä ja jazz- saksofonisti Stan Getzin kanssa jazzfestivaaleilla Carnegie Hallissa, New Yorkissa. Hän teki yhteistyötä lukuisten muusikkojen kanssa ennen ensimmäisen oman levytyksensä Bebel Gilberto julkaisua vuonna 1986. Vuonna 1991 hän muutti takaisin New Yorkiin, jossa hän yhä asuu. == Diskografia == * Bebel Gilberto (EP, 1986) * De Tarde... Vendo O Mar (1991) * Tanto Tempo (2000) * Tanto Tempo Remixes (2000) * Bebel Gilberto (2004) * Bebel Gilberto Remixed (2005) * Momento (2007) * All in One (2009) == Aiheesta muualla == * Viralliset sivut Luokka:Brasilialaiset laulajat Luokka:Vuonna 1966 syntyneet Luokka:Elävät henkilöt
James Galway

James Galway (s. 8. joulukuuta 1939 Belfast) on pohjoisirlantilainen huilisti.Keijo Virtamo (toim.): Otavan musiikkitieto (2. painos), s. 111. Helsinki: Otava, 1997. Hän oli yksi ensimmäisistä huilisteista joka teki merkittävää soolouraa. Galway opiskeli huilunsoittoa Jean-Pierre Rampalin johdolla. Hän oli Berliinin filharmonikoiden ykköshuilisti vuosina 1969–1975 eli Herbert von Karajanin kapellimestarikaudella.Sir James Galway (Belfast, * 8-12-1939) Famous flute players Karajanin hämmästykseksi Galway lähti soolouralle. Hän on levyttänyt yli 65 CD:tä BMG Sony Classics-sarjaan ja Deutsche Grammophonille. Huilulle sävelletyn klassisen musiikin lisäksi hän on levyttänyt irlantilaista kansanmusiikkia ja erilaisia ikivihreitä, esiintynyt Pink Floydin kanssa ja osallistunut Taru sormusten herrasta -elokuvien taustamusiikin levyttämiseen. James Galway asuu Sveitsissä ja soittaa nykyisin hänelle varta vasten tehtyä 20K ‘Galway’ Nagahara -huilua.Sir James Galway Galway Network == Levytyksiä == * The Wayward Wind (1982) * James Galway Plays Giuliani (1988) * The Magic Flute (1992) * Seasons (1993) * Bach Sonatas (1993) * The Lark In The Clear Air (1994) * Tango Del Fuego (1998) * Winter's Crossing (1998) - irlantilaista kansanmusiikkia * Unbreak My Heart (1999) - mm. Elton Johnin ja Willie Nelsonin kappaleita * Sixty Years--60--Sixty Flute Masterpieces Collection (1999) * Hommage a Rampal (2001) * The Very Best Of James Galway * A Song Of Home: An American Musical Journey (2002) * Music for my Little Friends (2002) * Wings of Song (2004) * Ich war ein Berliner (2006) == Lähteet == Luokka:Huilistit Luokka:Grammy-palkinnon saajat Luokka:Pohjoisirlantilaiset henkilöt Luokka:Vuonna 1939 syntyneet Luokka:Elävät henkilöt
Isabel (Kansas)

Isabel on kaupunki Barberin piirikunnassa, Kansasissa. Sen asukasluku on 108 (2000). Kaupungin pinta-ala on 0,6 km², josta kaikki on maata. Vuoden 2000 väestönlaskennan mukaan Isabelissa on 108 asukasta, 46 taloutta ja 31 perhettä. Väestötiheys on 166,8 ihmistä neliökilometriä kohden. Asukkaista 22,2 % on alle 18-vuotiaita, 10,2 % 18–24-vuotiaita, 19,4 % 25–44-vuotiaita, 31,5 % 45–64-vuotiaita ja 16,7 % yli 65-vuotiaita. 18,5 % perheistä ja 17,0 % väestöstä elää köyhyysrajan alapuolella. Luokka:Kansasin kaupungit
Isabel

Isabel voi tarkoittaa ainakin seuraavia: * Isabel, naisen etunimi * Pyhä Ranskan Isabel (1225–1270), Ranskan kuninkaan Ludvig VIII:n tytär, pyhimys * Isabel, kunta Leyten saarella Filippiineillä * Isabel, maakunta Salomonsaarilla * Isabel, kaupunki Kansasissa, Yhdysvalloissa * Isabel, kaupunki Etelä-Dakotassa, Yhdysvalloissa * Isabel, Espanjan laivaston aluksia: ** Infanta Isabel (1885), Velasco-luokan risteilijä ** Isabel II (1886), Velasco-luokan risteilijä * Hurrikaani Isabel, hurrikaani Atlantilla ja Pohjois-Amerikassa vuonna 2003. ==Katso myös== * Isabela * Isabella
Ivo Papazov

Ivo Papazov (, s. 16. helmikuuta 1952 Kărdžali) on bulgarialainen klarinetisti. Hän perusti ensimmäisen yhtyeensä vuonna 1974 ja esiintyy nykyään Ivo Papasov Wedding Band -yhtyeensä kanssa. Papazov on saanut myös kansainvälistä mainetta solmittuaan levytyssopimuksen Hannibal Recordsin kanssa. Hän voitti vuonna 2005 Grammyn. Hän esiintyi hääyhtyeensä kanssa Kaustisen festivaaleilla 2010.Kaustisen Folk Music Festival 2010 ==Lähteet== == Aiheesta muualla == * Luokka:Bulgarialaiset klarinetistit Luokka:Vuonna 1952 syntyneet Luokka:Elävät henkilöt
Uimarakko

Uimarakko () on monilla kaloilla ruumiinontelon yläosassa oleva elin, joka sisältää kaasuja. Sen avulla kalat pystyvät säätelemään uimasyvyyttään, mutta jotkut lajit käyttävät sitä myös esimerkiksi äänien tuottamiseen ja vahvistamiseen. == Sijainti ja rakenne == Uimarakko on koko ruumiinontelon pituinen ja sen dorsaalipuolella (selän puolella) sijaitsevat kalan pitkittäiset munuaiset. Uimarakkoja on kahta eri rakennetyyppiä. On avorakkoja, joilla on ohuen tiehyen kautta yhteys suolistoon, ja sitten on niin sanottuja umpirakkoja, joilla ei ole enää yhteyttä suolistoon. Yleistyksenä voidaan sanoa umpirakkoisten elävän syvissä vesissä.Maina, s. 47. Uimarakon uloimpana kerroksena on ohut epiteelikudoskerros. Sen alla on iso kollageenista muodostunut säikeinen perusaine, sileää lihaskudosta, tukikudosta ja lopulta kaasurauhassoluja. Tiukasti pakkautuneet kudokset sekä guaniinikiteet estävät kaasujen diffuusion pois uimarakosta. Uimarakon sisältämän kaasun koostumus vaihtelee huomattavasti lajien välillä. Lohikaloilla uimarakossa on lähes puhdasta typpeä. Syvän meren kaloilla puolestaan happipitoisuus kasvaa mitä syvemmälle mennään.Evans, s. 32. == Toiminta ja tarkoitus == Kala voi säädellä uimarakon avulla uimasyvyyttään. Ilma uimarakkoon siirtyy joko nielemisliikkeiden tai kaasurauhasten avulla. Kaasurauhasessa hemoglobiinin hapensitomiskykyä vähennetään laktaatin avulla, jolloin happimolekyylit siirtyvät uimarakkoon. Uimarakon takia kala ei voi tehdä nopeita syöksyjä pystysuunnassa, muuten rakko halkeaisi. Rustokaloilla (hailla ja rauskuilla) ei ole uimarakkoa, vaan ne säätelevät uimasyvyyttään olemalla jatkuvasti liikkeessä. Myöskään monilla pohjassa elävillä luukaloilla, esimerkiksi simpuilla, ei uimarakkoa ole. Uimasyvyyden säätelyn lisäksi uimarakon tehtävänä on uroskalalla viilentää vatsaontelossa sijaitsevia kiveksiä, jotta siittiöiden muodostuminen olisi mahdollista. Jotkut kalat käyttävät uimarakkoja myös äänten tuottamiseen tai voimistamiseen. Siihen liittyviä lihaksia supistamalla kala saa aikaan erilaisia murisevia, murahtelevia ja rummuttavia ääniä. Esimerkiksi konnakaloilla on isot sisäiset lihakset, joiden avulla ne pystyvät tuottamaan monia erilaisia ääniä.Smith & Heemstra, s. 16. == Ihmiskäyttö == Uimarakkoja on erityisesti Kiinassa käytetty kuivattuina ravinnoksi. Varhaisin todiste uimarakkojen syömisestä on vuodelta 206 eaa. Erityisen haluttu kala on isoveltto, jonka uimarakolla uskotaan olevan myös terveysvaikutuksia. Sen uimarakoista maksetaan jopa 8 500 dollaria kilogrammalta. Sen kalastaminen on Kalifornianlahdella on aiheuttamassa kalifornianpyöriäisen sukupuuton. Uimarakkoja on ennen käytetty muun muassa kondomeina. == Lähteet == * * * === Viitteet === == Aiheesta muualla == Luokka:Kalojen anatomia Luokka:Ruumiinosat
Borough

Borough on englanninkielinen aluehallintoyksikön nimitys, joka on käytössä Kanadassa Québecin provinssissa,Kanadassa "borough" on virallinen käännös ranskankieliselle arrondissement-alueyksikölle. Alaskan, Connecticutin, New Jerseyn, New Yorkin, Pennsylvanian ja Virginian osavaltioissa Yhdysvalloissa ja aiemmin Uudessa-Seelannissa. Borough-nimellä kutsuttavia alueita on myös Yhdistyneessä kuningaskunnassa, erityisesti Englannissa ja Pohjois-Irlannissa. Australiassa on myös yksi borough. New Yorkin viisi kaupunginosaa (the five boroughs) ovat suuria urbaaneja alueita, joista jokainen on väkilukunsa puolesta samassa mittaluokassa suurimpien yhdysvaltalaisten kaupunkien kanssa. Ne ovat samanrajaisia myös viiden New Yorkin osavaltion piirikunnan kanssa, joskin osin eri nimisinä – esimerkiksi Brooklyn on samalla piirikunta nimeltä Kings County. Näillä piirikunnilla ei ole kuitenkaan tavallista piirikunnan hallintoa, vaan erityinen kaupunginosan hallinto. New Jerseyn osavaltion borough-järjestelmässä tähän paikallishallintotyyppiin kuuluvissa kunnissa on ns. heikko pormestari. Lainsäädäntö- ja toimeenpanovaltaa käyttää paikallinen kunnanvaltuustoa ja -hallitusta vastaava neuvosto (council). Loppuliitteenä -borough (tai -brough) esiintyy monissa englantilaisissa kaupunginnimissä, Etelä-Englannissa se oli yleensä muodossa -bury. Loppuliite -bury on myös käytössä Uuden Englannin alueella Yhdysvalloissa, kun taas muoto -burg (tai -burgh) on yleisempi Skotlannissa ja Yhdysvaltain etelä- ja länsiosissa. == Katso myös == * Lontoon kaupunkipiirit (London boroughs) == Lähteet == Luokka:Paikallishallinto he:רובע ru:Городские районы
Mike Campbell

Michael ”Mike” Campbell (s. 1. helmikuuta 1950 Panama City, Florida, Yhdysvallat) on yhdysvaltalainen kitaristi ja äänilevytuottaja. Hän oli Tom Petty & the Heartbreakers -yhtyeen pitkäaikainen jäsen, ja vuodesta 2018 alkaen hän on ollut Fleetwood Macin jäsen. Campbell varttui Jacksonvillessä Floridassa. High schoolista valmistuttuaan vuonna 1968 hän perusti yhtyeen nimeltään Dead or Alive, mutta se ei menestynyt. Campbell tapasi kitaristia etsineen Tom Pettyn vuonna 1970 ja sai paikan Pettyn silloisessa yhtyeessä. Muutama vuosi sen jälkeen Campbell liittyi Pettyn perustamaan Heartbreakersiin. Kitaransoiton lisäksi Campbell kirjoitti lauluja Heartbreakersille ja tuotti yhtyeen albumeja yhdessä Pettyn kanssa. Pettyn kuoltua vuonna 2017 myös Heartbreakers lopetti. Vuodesta 2018 alkaen Campbell on ollut Fleetwood Macin kitaristi. ==Lähteet== Luokka:Yhdysvaltalaiset kitaristit Luokka:Yhdysvaltalaiset musiikkituottajat Luokka:Fleetwood Mac Luokka:Vuonna 1950 syntyneet Luokka:Elävät henkilöt
Rannikon Puolustaja

Rannikon Puolustaja on meripuolustuksen ammatti- ja järjestölehti. Lehden kustantaa Rannikkoupseeriyhdistys RUY ry. Lehden painos on 4 000 kpl ja lehti ilmestyy neljä kertaa vuodessa. Lehden päätoimittaja on Juha-Antero Puistola. ==Lähteet== ==Aiheesta muualla== *Rannikon Puolustajan verkkosivut Luokka:Suomalaiset sotilaslehdet Luokka:Rannikkopuolustus
Biojäte

Biojäte on eloperäistä jätettä. Biojätteelle on ominaista kosteus ja aineksen orgaanisuus, jotka mahdollistavat voimakkaan mikrobitoiminnan, jonka seurauksena biojäte hajoaa. Biohajoavuus on biojätteeseen lajiteltavien jätteiden edellytys. Biojätteeseen käyvät muun muassa suodatinpussit, teepussit, leivinpaperit, talouspaperit ja nenäliinat, vihannekset ja hedelmät sekä niiden kuoret, ruoantähteet, pienet luut, kukat ja multa. Kuitenkaan esimerkiksi kissanhiekkaa (lukuun ottamatta puupellettejä), lemmikkieläinten jätöksiä, pölypusseja, lääkkeitä, tupakantumppeja, ruokaöljyjä tai tuhkaa ei saa hävittää biojätteen mukana. Nesteet tulee kaataa viemäriin, ei biojätteeseen. Biojätteen voi kompostoida omassa kompostissa. Useissa kunnissa biojätteille on oma keräyksensä; jäteastioiden väri on ruskea. Biojätteen voi laittaa keräykseen kaupoissa myytävissä biohajoavissa pusseissa, paperipusseissa tai itse sanomalehdestä tehdyissä pusseissa. Paikallisista oloista riippuu, mitä biojätteelle tehdään. Muun muassa Yhdysvalloissa biojäte voidaan myös kerätä jätemyllyn ja viemäriverkoston kautta jätevesilaitokselle käsiteltäväksi. Myös Suomessa on esitetty jätemyllyihin perustuvaa ratkaisua, viime aikoina pääosin siten, että jäte kerätään kiinteistökohtaiseen säiliöön, josta se siirretään imuautolla käsiteltäväksi muun biojätteen kanssa. == Biojätteen hyödyntäminen == Kompostoimalla biojätteestä saadaan multaa. Hapellisissa oloissa hajoaminen tapahtuu aerobisesti, ja ilmakehään vapautuu lähinnä hiilidioksidikaasua ja vesihöyryä. Näin vapautuvan hiilidioksidin ei lasketa lämmittävän ilmastoa, koska se on yhteyttämisen mukana vastikään poistunut ilmakehästä. Hapettomissa oloissa, esimerkiksi märissä olosuhteissa, hajoaminen tapahtuu mätänemällä, anaerobisesti, ja vapautuu metaania. Bioreaktorissa tämä on tavoitteena: metaani voidaan kerätä talteen ja käyttää polttoaineena. Toinen mahdollinen tapa tuottaa jätteestä palavia kaasuja on kaasutus. Koska biojätettä syntyy suuria määriä, näitä materiaaleja pidetään biopolttoaineiden tuotannon mahdollisina lähteinä.Bio-waste Biojätettä voidaan myös polttaa sellaisenaan jätteenpolttolaitoksessa. Biojäte ei kuitenkaan sovellu hyvin sellaisenaan poltettavaksi, koska se on kosteaa ja palaa huonosti. Jos biojäte joutuu sekajätteen mukana kaatopaikalle, se tiivistetään ja haudataan muun jätteen mukana. Biojäte joutuu siten hapettomiin oloihin ja alkaa mädäntyä, jolloin metaania vapautuu ilmakehään. Metaani on voimakas kasvihuonekaasu ja aiheuttaa omalta osaltaan ilmastonmuutosta. == Katso myös == * Komposti * Bokashi == Lähteet == == Aiheesta muualla == * Biojäte.info (perustajat: Suomen Kiertovoima KIVO, kuntien jätelaitokset ja Kuntaliitto) Luokka:Jätteet
Chris Slade

Chris Slade (s. 30. lokakuuta 1946 Pontypridd, Wales) on rumpali, joka on työskennellyt uransa aikana useiden eri yhtyeiden ja artistien kanssa, kuten Gary Numan, Tom Jones, Uriah Heep ja Manfred Mann’s Earth Band (vuosina 1972–1978). Slade soitti The Firmin ja Pink Floydista tutun David Gilmourin kanssa 1980-luvun alussa. Eniten julkisuutta Chris Slade sai vuonna 1989, kun Simon Wright lähti AC/DC:stä. Nokkamiehet Angus ja Malcolm Young palkkasivat Sladen soittamaan vain tilapäisesti yhdelle levylle (The Razors Edge), mutta pyysivät Sladea jäämään yhtyeeseen. Youngin veljesten mielestä neljä vuotta kestänyt yhteistyö kuitenkin riitti. Alkuperäisen AC/DC-rumpali Phil Ruddin rumputyöskentely oli heidän mielestään lopulta Sladea paremmalta kuulostava vaihtoehto ja sopivampi AC/DC:n musiikkityyliin. Tästä huolimatta Angus Youngin väitettiin sanoneen Sladen olevan ”luultavasti bändin paras muusikko. Meistä on ikävää, että hänen on lähdettävä, mutta Philin takaisintulo on Sladen lähdön arvoista.” Soitettuaan The Razors Edgeä seuranneella menestyskiertueella Slade lähti AC/DC:stä vuonna 1994 ja muutti asumaan Englantiin maaseudulle. Vuonna 2015 Slade palasi takaisin yhtyeeseen korvaten Phil Ruddin, joka oli syytettynä tappouhkauksesta ja huumeiden hallussapidosta. Hän soitti uuden Rock or Bust -albumin jälkeisellä kiertueella vuosina 2015 ja 2016. Asia-yhtyeen Geoff Downes kutsui Sladen soittamaan kokoonpanoonsa vuonna 1999 ja yhteistyö kesti vuoden 2005 syyskuuhun saakka. Kuudessa vuodessa Slade ehti soittaa kahdella Asian levyllä. == Lähteet == Luokka:AC/DC:n jäsenet Luokka:Uriah Heepin jäsenet Luokka:Brittiläiset rumpalit Luokka:Walesilaiset muusikot Luokka:Vuonna 1946 syntyneet Luokka:Elävät henkilöt
Suomen Höyrypursiseura

Suomen Höyrypursiseura ry on vuonna 1968 perustettu höyryaluskulttuuria ja -harrastusta vaaliva yhteisö. Seuran rekisterissä on yli 80 toimivaa höyryalusta ja jäseniä noin 340. Seura on julkaissut vuodesta 1986 alkaen Korsteeni-lehteä. Yhdistys on myös jäsenenä European Steamship Federationissa. Yhdistys pitää lisäksi suurta höyryaiheista linkkikokoelmaa yhdessä Suomen Höyrykoneyhdistyksen kanssa. == Aiheesta muualla == *Suomen Höyrypursiseura ry Luokka:Suomalaiset vesiliikennejärjestöt
Natalia Oreiro

Natalia Oreiro (s. 19. toukokuuta 1977, Montevideo Uruguay) on uruguaylainen laulaja ja näyttelijä, joka nykyään asuu Argentiinassa. Oreiro muutti Uruguaysta 16-vuotiaana Argentiinaan. Hän aloitti uransa esiintymällä telenoveloissa. Ensimmäisen albuminsa Natalia Oreiron hän julkaisi vuonna 1998. Tähän mennessä hän on julkaissut kolme albumia. == Aiheesta muualla == * Viralliset sivut * * Natalia Oreiro — Río de la Plata (virallinen video) Luokka:Uruguaylaiset laulajat Luokka:Uruguaylaiset näyttelijät Luokka:Vuonna 1977 syntyneet Luokka:Elävät henkilöt
Kofun-kausi

Kofun-kausi on ajanjakso Japanin historiassa. Se kesti vuodet 300–552 ja sai nimensä kofuneiksi kutsutuista suurista hautakummuista. Hautakumpujen rakentaminen aloitettiin jo 200-luvulla.Fält et al., s. 13 Kofun- ja Asuka- kaudet muodostavat yhdessä Yamato-kauden. Kofun-kaudella Japaniin tuli runsaasti vaikutteita Kiinasta ja Koreasta. ==Kofun-kausi== Kofun- hautakumpujen rakentaminen aloitettiin jo 200-luvulla. Kumpujen viereen asetettiin haniwa-veistoksia. Veistokset saattoivat esittää eläimiä, ihmisiä tai erilaisia rakennuksia. Ihmisveistosten vaatetuksesta, haarniskoista ja aseistuksesta on saatu tietoja ajan elinoloista.Cortazzi, s. 6 Suurten hautojen rakentaminen vaati runsaasti työvoimaa, jonka hallintaa auttoi maanviljelytekniikoiden kehittyminen. Niiden avulla Yamato-hovi pystyi laajentamaan valtaansa aikaisempaa suuremmalle alueelle.Encyclopædia Britannica Yamato-valtion aikana syntyi pohja maan poliittiselle ja yhteiskunnalliselle järjestelmälle.Fält et al., s. 15 300-luvun loppuun mennessä Yamato oli vakiintunut kuningaskunta, joka oli yhteydessä Kiinaan ja Koreaan, erityisesti Baekjeen. Kiinan korkeakulttuurin tuotteet tulivat Japaniin Korean niemimaan kautta. Ulkomaiset oppineet ja maahanmuuttajat toivat maahan tekniikkaa, kiinan kirjoitusjärjestelmän ja kungfutselaisuuden. Valtataistelussa Korean niemimaasta Yamato liittoutui 300-luvulla eteläkorealaisen Baekjen kanssa. Kiinnostus Korean aluetta kohtaan syntyi ilmeisesti tekniikan ja raaka-aineiden, erityisesti raudan, tarpeesta.Encyclopædia Britannica Yamaton keskusvaltio alkoi taantua 500-luvulla, ja valta siirtyi paikallisille klaaneille, joista erityisesti Soga sai vaikutusvaltaa. Samaan aikaan buddhalaisuus levisi Japaniin Baekjesta. Se merkitsi äärettömän merkittävää vaikutusta Japanin korkeakulttuurin syntymiselle ja uutta kautta maan historiassa.Encyclopædia BritannicaFält et al., s. 17 ==Yhteiskunta== Yamaton yhteiskunta jakautui kolmeen pääryhmään. Ujit olivat yläluokkaa, jonka on ajateltu syntyneen alkuperäisistä maatalousyhteisöistä. 400-lukuun mennessä uji-ryhmät sitoutuivat Yamaton hallitsijaan taloudellisesti ja uskonnollisesti, ja hallitsija nimitti päälliköt niistä voimakkaimmille. Bet olivat vuorostaan klaanityyppisiä ammattiyhteisöjä, jotka valmistivat esimerkiksi keramiikkaa, kalastivat tai viljelivät riisiä. Alimpana oli yatsuko-ryhmä. Sen muodostivat palvelijoina toimineet orjat, jotka käsittivät mahdollisesti noin viisi prosenttia japanilaisista. == Kuvia == Tiedosto:NintokuTomb Aerial photograph 2007.jpg|Kofun-kausi sai nimensä kofuneiksi kutsutuista hautakummuista. Tiedosto:HaniwaHorse.JPG|Kofun-kauden aikainen haniwa-patsas. == Lähteet == * ===Viitteet=== == Aiheesta muualla == Luokka:Japanin aikakaudet
Katukoripallo

Katukoripallo on yleisesti ottaen ulkona pelattua koripalloa. Katukoripallolla tarkoitetaan usein myös versiota koripallosta, jossa sääntöjä ei tulkita yhtä tiukasti kuin tavallisessa koripallossa. Esimerkiksi kuljettamiseen liittyviä rikkeitä ei välttämättä huomioida kovinkaan tarkasti ja otteet voivat olla tavallista koripallopeliä kovakouraisemmat. Korin tehnyt joukkue saa jatkaa peliä "kolmosen" viivan takaa. Pallo täytyy kuitenkin ensin "käyttää" vastapuolen pelaajalla. Virheen sattuessa peliä jatketaan viivan takaa samalla lailla. Pelissä ei ole tuomaria vaan pisteiden laskija, joka voi samalla viheltää suurimmat rikkeet pois. Vaihdot tapahtuvat "lennosta". Jos varastat pallon sinun ei tarvitse käydä kolmosen viivalla vaan voit suoraan mennä korille. Katukoripallopeli ei välttämättä ole perinteistä koko kentän peliä viiden hengen joukkueilla, vaan sitä voidaan esimerkiksi pelata pienemmillä joukkueilla yhteen koriin. Tavallisin pelimuoto on luultavasti kolmella pelaajalla pelattava peli. Peleistä on monenlaisia muunnelmia ja usein pelataan monenlaisia heittokilpailujen kaltaisia pelejä. Yhdysvalloissa katukoripallosta on viime vuosina yritetty kasvattaa jopa omaa lajiaan, jolla on myös omat tähtipelaajat. Varsinkin koripallokenkävalmistaja And1 on vienyt katukoripalloa eteenpäin järjestämällä suuria kiertueita, joissa liigojen ulkopuolisista pelaajista kootut joukkueet esittelevät taitojaan ympäri maailmaa. Otteluiden ideana on enemmänkin viihdyttää yleisöä muun muassa taidokkailla harhautuksilla ja hienoilla koreilla, kuin kurinalaisella kilpailulla. Ironista kyllä, kiertueiden suosio on vienyt katukoripallo- otteluita myös suurille sisäareenoille. == Katso myös == *3x3 (koripallo) ==Aiheesta muualla== * Katukoriksen yleiset pelisäännöt , Suomen Koripalloliitto Luokka:Koripallo
Benmont Tench

Benjamin Montmorency Tench (s. 7. syyskuuta 1953 Gainesville, Florida) on yhdysvaltalainen kosketinsoittaja. Hänet tunnetaan parhaiten yhteistyöstään Tom Pettyn kanssa. Tench syntyi Gainesvillessä ja aloitti pianonsoiton lapsena. Hän tutustui Tom Pettyyn 11-vuotiaana. Myöhemmin Tench liittyi Pettyn Mudcrutch-yhtyeeseen. Vuonna 1975 hän oli yksi Tom Petty & the Heartbreakersin perustajajäsenistä. Tench on toiminut sessiomuusikkona muun muassa Johnny Cashin, Sam Phillipsin, Bob Dylanin ja Rolling Stonesin levyillä. Hän on myös kirjoittanut lauluja muille artisteille, kuten Never Be Youn Rosanne Cashille. Tench on saanut kaksi ASCAP-laulunkirjoituspalkintoa: vuonna 1995 Stay Foreverista (esitti Hal Ketchum) ja vuonna 2001 Unbreakable Heartista (esitti Carlene Carter). Luokka:Yhdysvaltalaiset kosketinsoittajat Luokka:Vuonna 1953 syntyneet Luokka:Elävät henkilöt
Lester Bird

Lester Bryant Bird (21. helmikuuta 1938 New York City – 9. elokuuta 2021Second PM of Antigua and Barbuda, Sir Lester Bird dies at 83) oli Antigua ja Barbudan pääministeri 1994–2004. Hän oli Antiguan työväenpuolueen johdossa 1971–1993 ja nimitettiin pääministeriksi, kun hänen isänsä Vere Bird jätti viran. Hänet valittiin uudelleen 1994 ja 1999. Vuonna 1999 työväenpuolue sai 12 paikkaa 17:stä. Kesästä 2003 hän johti vähemmistöhallitusta, kun neljä työväenpuolueen edustajaa jätti paikkansa. Maaliskuun 2004 vaaleissa hänen hallituksensa hävisi Baldwin Spencerin johtamalle United Progressive Partylle. Nuoruudessaan Bird kilpaili yleisurheilussa. Hän sai pronssia pituushypyssä vuoden 1959 Pan- Amerikan kisoissa. ==Lähteet== Luokka:Antigua ja Barbudan pääministerit Luokka:Antiguabarbudalaiset yleisurheilijat Luokka:Vuonna 1938 syntyneet Luokka:Vuonna 2021 kuolleet
Baldwin Spencer

Winston Baldwin Spencer (s. 8. lokakuuta 1948) on antiguajabarbudalainen poliitikko, maan pääministeri 2004-2014\. Hän johti United Progressive Partya. Spencer toimi myös ulkoministerinä tammikuusta 2005. Luokka:Antigua ja Barbudan pääministerit Luokka:Vuonna 1948 syntyneet Luokka:Elävät henkilöt
Luigi Galvani

Luigi Galvani (9. syyskuuta 1737 – 4. joulukuuta 1798) oli italialainen lääketieteilijä ja fyysikko Bolognan kaupungista. Hän keksi, että lihakset ja hermosolut tuottavat sähköä. Vuonna 1790 Galvani teki ruumiinavauksen sammakolle pöydällä, jolla hän oli tutkinut staattista sähköä. Tällöin hän havaitsi, että samalla hetkellä, jolloin sähköstaattisen generaattorin varaus purkautui kipinänä, sammakon raajat nytkähtelivät. Myöhemmin hän havaitsi, että samoin tapahtui myös, jos sammakon raaja oli ukonilmalla ripustettu metalliseen koukkuun. Selvittääkseen, onko ilma sähköinen muulloinkin kuin ukkosen aikana, hän ripusti kuolleen sammakon rautatankoon ja kiinnitti sen selkähermoon messinkisen koukun. Tällöin raajat eivät liikkuneet, mutta kun hän lisäksi yhdisti messinkikoukun rautatankoon, muodostui virtapiiri ja sammakon jalat alkoivat sätkiä. Galvani nimitti ilmiötä eläinsähköksi. Muutamaa vuotta myöhemmin Alessandro Volta kuitenkin osoitti, että kahden metallin koskettaessa toisiaan esiintyy samantapainen ilmiö ilman sammakonjalkaakin. Havainto johti Voltan parin ja samalla sähkövirran keksimiseen. == Lähteet == == Aiheesta muualla == Luokka:Italialaiset fyysikot Luokka:Lääketieteen edustajat Luokka:Vuonna 1737 syntyneet Luokka:Vuonna 1798 kuolleet
Koyuk

Koyuk on kaupunki Alaskassa. Se sijaitsee Koyukjoen suulla Norton Bayn koillisosassa Sewardin niemimaalla. == Historiaa == Koyukin eteläpuolelta on löydetty merkkejä ihmisasutuksesta 6 000–8 000 vuoden takaa. Venäjän laivaston luutnantti Zagoskin löysi Kuynkhak-miutin kylän 1842–1844. Western Union Telegraphin retkikunta löysi alueelta Konyukmute-nimisen kylän vuonna 1865. Vuoden 1900 tienoilla nykyinen asuinalue otettiin käyttöön. Paikka oli hyvä tavaroiden purkuun rannalla. 65 kilometriä yläjuoksuun Koyukjoelta perustettiin North Bay Station vuonna 1915. Alueelta kaivettiin kultaa ja kivihiiltä, jota käytettiin höyrylaivoissa ja kuljetettiin Nomeen. == Väestö == Koyukin asukkaat ovat pääosin unalit- ja malemiut-eskimoita. Nämä puhuvat inupiaqin kieltä. Vuoden väestönlaskennassa asukkaista 91,92 prosenttia kuului Amerikan alkuperäiskansoihin. == Lähteet == == Aiheesta muualla == * Koyuk Google Mapissa Luokka:Alaskan kaupungit
Ron Blair

Ron Blair (s. 16. syyskuuta 1948 San Diego, Kalifornia) on yhdysvaltalainen basisti. Hän on soittanut Tom Petty & the Heartbreakers -yhtyeessä vuosina 1976–1981 ja jälleen vuodesta 2002 lähtien. Blairin isä oli laivastomies, ja Blair asui lapsena useissa Yhdysvaltain kaupungeissa, Japanissa ja Hongkongissa. Ennen liittymistään Tom Petty & the Heartbreakersiin Blair oli soittanut RGF-nimisessä yhtyeessä. Blair soitti Tom Petty & the Heartbreakersin neljällä ensimmäisellä albumilla ennen eroamistaan vuonna 1981. Blairia korvasi Howie Epstein, kunnes hän liittyi yhtyeeseen uudelleen 21 vuoden tauon jälkeen vuonna 2002. Blair on Tom Pettyn kanssa tekemänsä yhteistyön lisäksi suunnitellut Barbara Morrisonin ja Carlos Zialcitan albumeita ja esiintynyt Kirstin Candyn, Stevie Nicksin, Del Shannonin, Slobberbonen ja The Tremblersin levyillä. Luokka:Yhdysvaltalaiset basistit Luokka:Vuonna 1948 syntyneet Luokka:Elävät henkilöt
Steve Ferrone

Steve Ferrone (s. 25. huhtikuuta 1950 Brighton) on brittiläinen rumpali. Hän soitti vuosina 1994-2017 Tom Petty & the Heartbreakers -yhtyeessä, ja on esiintynyt monien muiden artistien levyillä. Ferrone syntyi Brightonissa, Englannissa, ja opiskeli Ranskassa. Hänen varhaisia yhtyeitään olivat muiden muassa Bloodstone ja Brian Augers Oblivion Express. Vuosina 1974-1982 hän soitti Average White Bandissa. Vuosina 1986–1988 hän toimi usein Duran Duranin sessio- ja kiertuerumpalina, ja vuosina 1986–1992 hän teki kiertueita ja levytti Eric Claptonin kanssa. Vuodesta 1992 lähtien Ferrone on soittanut Tom Petty & the Heartbreakersissä. Vuonna 2003 hän julkaisi soololivealbumin It Up: Steve Ferrone and Friends Live at La Ve Lee. Ferrone on esiintynyt myös muiden muassa The Bee Geesin, Brian Mayn, Anita Bakerin, George Bensonin, Climie Fisherin, Peter Framptonin, Jeff Golubin, Whitney Houstonin, Chaka Khanin, Freddie Kingin, Pat Methenyn, Marcus Millerin, Jeffrey Osbornen, Paul Simonin, Bernie Worrellin ja Jaco Pastoriuksen levyillä. Luokka:Brittiläiset funkmuusikot Luokka:Brittiläiset rumpalit Luokka:Vuonna 1950 syntyneet Luokka:Elävät henkilöt
Rasmus

Rasmus tarkoittaa seuraavia asioita: * Rasmus, miehen nimi * RASMUS - Rasismin ja muukalaispelon vastainen yhdistys ry * Rasmus Nalle, sarjakuvahahmo * The Rasmus, suomalainen yhtye * Rasmus, sukunimenä: ** Johanna Rasmus, Yona (s. 1984), suomalainen laulaja ja lauluntekijä ** Niilo Rasmus, saamelainen lauluntekijä, Jiella-yhtyeen jäsen. == Katso myös == * Erasmus
Koyukuk

Koyukuk on kaupunki Alaskassa. Se sijaitsee Yukonjoella lähellä Koyukukjoen suuta. Kaupunki on noin 50 kilometriä länteen Galenasta. Vuoden väestönlaskennassa kaupungin asukkaista 91,09 % kuului Amerikan alkuperäiskansoihin. == Historiaa == Koyukukin athabasca-intiaaneilla oli alueella kausittaisia leirejä, joista he muuttivat pois aina villiriistan siirtyessä muualle. Alueella oli kaksitoista kesäkalastusleiriä Yukonjoella Koyukukjoen ja Nowitnajoen välisellä alueella. Koyukonin ja Kobukjoen inupiattien välillä oli kaupankäyntiä ennen eurooppalaisten saapumista. Kun Alaska siirtyi kaupassa Yhdysvalloille Yukonjoen pohjoisrantaa pitkin vedettiin lennätinlinja ja Koyukukiin perustettiin lennätinasema. Kauppa-asema avattiin vuonna 1880, juuri ennen vuosien 1884-1885 kultaryntäystä. Vuosisadan vaihteessa höyrylaivat kulkivat Yukonjoella kuljettaen tavaroita kullankaivajille, huippuvuotena 1900 joella kulki 46 laivaa. Tuhkarokkoepidemia ja pula ruuasta vuoden 1900 aikana vähensivät alueen väkilukua kolmanneksella. Ensimmäinen koulu rakennettiin Koyukukiin vuonna 1939. Tämän jälkeen perheet alkoivat asua Koyukukissa ympäri vuoden. == Lähteet == == Aiheesta muualla == * Koyukuk Google Mapsissa * topografinen kartta TerraServer-USA:lla Luokka:Alaskan kaupungit
Tähtikaupunki

Tähtikaupunki () on Moskovan alueella heti Moskovan koillispuolella sijaitseva suljettu kaupunkityyppinen taajama, jossa sijaitsee Venäjän miehitettyjen avaruuslentojen koulutuskeskus TsPK (Kosmonauttien koulutuskeskus "Juri Gagarin"). Tähtikaupungin pinta-ala on 3,3 neliökilometriä. Tämä kaupunkimainen taajama muodostaa paikallishallinnossa oman kaupunkipiirikuntansa, jonka asukasluku oli vuoden 2010 väestönlaskennassa 6 332 henkeä. Tähtikaupunki rakennettiin 1960-luvulla TsPK:n perustamisen yhteydessä. Neuvostoliiton aikana kaupunki oli ulkopuolisilta suljettu salainen kaupunki, jota ei löytynyt kartoista, vaikka sieltä jatkuvasti raportoitiin tiedotusvälineissä. Valtaosa kosmonauteista perheineen asui Tähtikaupungissa nauttien virkansa eduista. Koulutuskeskus on edelleen suljettu laitos, mutta ulkomaistenkin on mahdollista päästä vierailulle. Tähtikaupungissa koulutetaan nykyään kaupallisesti ulkomaisia kosmonautteja ja avaruusturisteja. Mm. Sojuz-avaruusaluksilla ISS-avaruusasemalle matkaavat avaruuslentäjät koulutetaan lentoihin Tähtikaupungissa. Tähtikaupunki oli osa puolustusvoimien organisaatiota vuoteen 2009, jolloin koulutuskeskus siirtyi avaruushallinnon alaisuuteen. Tähtikaupungista tuli tuolloin itsenäinen kunnallishallinnon yksikkö, kaupunkipiirikunta, jolla on suljetun kaupungin status (ZATO). ==Lähteet== == Aiheesta muualla == * TsPK * Star City Kuvagalleria. firstafricaninspace.com * Origin of Star City russianspaceweb.com Luokka:Moskovan alueen kaupunkimaiset taajamat Luokka:Venäjän suljetut alueet
Pierre Charles

Pierre Charles (30. kesäkuuta 1954 – 6. tammikuuta 2004) oli Dominican pääministeri 2000–2004. Charles opiskeli opettajaksi. Hän perusti tovereineen vasemmistolaisen aktivistiryhmän vuonna 1975. Dominican itsenäistyessä 1978 Charles luopui opettajan virastaan. Kun pääministeri Patrick John syrjäytettiin asemastaan 1979, Charles toimi väliaikaishallituksessa. Hänet valittiin ensi kerran parlamenttiin 1985. Dominican työväenpuolue (DLP) voitti vuoden 2000 parlamenttivaalit saaden kymmenen paikkaa. Sen johtaja Rosie Douglas nimitettiin pääministeriksi. Charles sai viestintä- ja yleisten töiden ministerin aseman. Douglas kuitenkin kuoli lokakuussa samana vuonna, jolloin Charles tuli hänen seuraajakseen. Charles sairastui helmikuussa 2003 ja joutui leikkaukseen. Hän ei kuitenkaan luopunut virastaan, vaan kuoli sairauslomansa aikana. Hänen seuraajakseen tuli Osborne Riviere, joka oli vt. pääministeri. Paria päivää myöhemmin virkaan astui Roosevelt Skerrit. == Lähteet == Luokka:Dominican pääministerit Luokka:Vuonna 1954 syntyneet Luokka:Vuonna 2004 kuolleet
Roosevelt Skerrit

Roosevelt Skerrit (s. 8. kesäkuuta 1972) on Dominican pääministeri ja pitää myös valtiovarainministerin, suunnittelun, kansallisen turvallisuuden ja ulkomailla asuvien kansalaisten asioiden salkkuja. Skerrit opiskeli Mississippin yliopistossa Yhdysvalloissa, josta hän sai tutkinnon englannin kielestä ja psykologiasta. Hän oli alun perin Dominican vapausliikkeen nuorisoliiton jäsen, mutta liittyi työväenpuolueeseen palattuaan kotimaahansa. Hän oli englanninopettajana ammattikoulussa kunnes valittiin helmikuun 2000 vaaleissa parlamenttiin. Rosie Douglasin kuoleman jälkeen hänet nimitettiin hallitukseen ja Pierre Charlesin kuoleman jälkeen pääministeriksi. Virkakausi alkoi 7. tammikuuta 2004. Huhtikuussa 2004 Skerrit solmi suhteet Kiinan kansantasavaltaan ja samalla rikkoi suhteet Taiwaniin. Osana diplomaattisuhteiden solmimista Dominica sai 100 000 000 USD talousapua. Skerrit valittiin uudelleen parlamenttiin 2005, ja työväenpuolue sai yhden lisäpaikan. Skerritin puolue sai murskavoiton 2009, ja hänet valittiin uudelleen pääministeriksi myös 2014. Joulukuun 2019 parlamenttivaaleissa Roosevelt Skerritin johtama Dominican työväenpuolue (DLP) sai murskavoiton (18 parlamentin 21 paikasta) ja pääministerinä jatkoi Roosevelt Skerrit voitettuaan jo neljännen peräkkäisen kerran uudelleenvalinnan. == Lähteet == == Aiheesta muualla == Luokka:Dominican pääministerit Luokka:Vuonna 1972 syntyneet Luokka:Elävät henkilöt
Patrick Manning

Patrick Augustus Mervyn Manning (17. elokuuta 1946 – 2. heinäkuuta 2016) oli Trinidad ja Tobagon pääministeri. Hän toimi pääministerinä 17. joulukuuta 1991 – 9. marraskuuta 1995 ja 24. joulukuuta 2001 – 2010 sekä konservatiivisen People’s National Movementin (kansallinen liike; PNM) johtajana 1987 lähtien. Manning oli parlamentissa San Fernando Eastin vaalipiiristä vuodesta 1971 lähtien ja oli pitkäaikaisin parlamenttiedustaja. Manning suoritti korkeakoulututkinnon University of the West Indiesissa 1969 ja työskenteli geologina Texacolle. Hän oli ministerinasemissa vuosina 1981–198], ennen PNM:n häviötä. Manning johti puolueen voittoon 1991 vaaleissa ja nousi ensimmäisen kerran pääministeriksi. Syytöksiä korruptiosta ja yhteyksistä huumekauppiaisiin esitettiin. Manning jatkoi talouden uudistamista ja Trinidadin ja Tobagon dollarista tuli vapaasti vaihdettava. Monia valtion yrityksiä myytiin ulkomaalaisomistukseen. Vaalit järjestettiin vuonna 1995, vuotta ennen määräaikaa. PNM hävisi ja UNC:n (United National Congress, kansalliskongressi) Basdeo Pandaysta tuli pääministeri. Manning toimi opposition johtajana 1995–2001. Hän hävisi myös 2000 vaalit, mutta hallituskriisin jälkeen 2001 järjestetyissä ennenaikaisissa parlamenttivaaleissa PNM sekä hallitseva UNC saivat molemmat 18 paikkaa. Presidentti Arthur Robinson nimitti lopulta Manningin muodostamaan hallituksen. UNC:n Panday väitti tätä perustuslain vastaiseksi ja ilmoitti muodostavansa oman hallituksensa. Osaltaan kyse oli rotupolitiikasta, koska PNM on perinteisesti mustien ja UNC intialaissyntyisten puolue. Kun parlamentin alahuone ei saanut valittua puhemiestä, eikä budjettia saatu hyväksyttyä, presidentti Robinson hajotti sen ja lokakuussa 2002 järjestettiin jälleen vaalit. Manningin puolue voitti vaalit ja hän jatkoi pääministerinä. Manningin hallinto keräsi syytteitä kyvyttömyydestä, korruptiosta ja nepotismista. Viisi puolueen virkamiestä oli tutkittavana. Manning nimitti vaimonsa Hazel Manningin senaattoriksi ja opetusministeriksi. Väkivaltarikollisuus kasvoi, erityisesti murhat ja panttivankien sieppaukset lunnaita varten. Öljyn hinnan nousu mahdollisti tuloverojen alentamisen ja yliopistokoulutuksen palauttamisen ilmaiseksi. == Lähteet == == Aiheesta muualla == * Biographical Summary of The Prime Minister of The Republic of Trinidad and Tobago Patrick Manning Luokka:Trinidad ja Tobagon pääministerit Luokka:Vuonna 1946 syntyneet Luokka:Vuonna 2016 kuolleet
UMP

UMP voi tarkoittaa: * Heckler & Koch UMP -konepistooli * Union pour un Mouvement Populaire, ranskalainen puolue * Urasiilimonofosfaatti, nukleotidi
Sarah Buxton

Sarah Buxton (s. 23. maaliskuuta 1965 Brentwood, Kalifornia) on yhdysvaltalainen näyttelijä, joka on esiintynyt sekä elokuvissa että televisiossa. Hänet tunnetaan parhaiten saippuasarjojen rooleista kuten mm. Sunset Beach, Kauniit ja rohkeat ja Päivien viemää. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Paarma

Paarma tarkoittaa seuraavia: * paarmat (Tabanidae), hyönteisheimo * VL Paarma, Suomen ilmavoimien koulukoneen prototyyppi. * Paarma, Ethel Lilian Voynichin romaani. ==Henkilöt== Paarma on seuraavien henkilöiden nimi: * Harri Paarma (ent. Paatsalo), tiedustelu-upseeri ja sotakirjailija * Jukka Paarma, arkkipiispa * Oskar Paarma (ent. Broms), tuomiorovasti ja kirjailija * Seppo Paarma (oik. Seppo Salmi), suomalainen reggae-artisti ==Katso myös== * Broms
Leroy Burrell

Leroy Russel Burrell (s. 21. helmikuuta 1967) on yhdysvaltalainen yleisurheilija, joka paransi kaksi kertaa 100 metrin juoksun maailmanennätystä. Kesäkuussa 1991 hän juoksi aikaan 9,90 ja 1994 aikaan 9,85.A History of World Records Burrell kasvoi Lansdownessa, Pennsylvaniassa. Lapsuudessa tapahtuneesta onnettomuudesta johtuen hänen näkökykynsä oli heikko. Tämä haittasi monien urheilulajien harrastamista, mutta juokseminen onnistui ja Burrell päättikin keskittyä pikajuoksuun jo nuorella iällä. Hänen uraansa varjostivat useat loukkaantumiset, jotka monesti sattuivat juuri arvokilpailujen kannalta huonoon aikaan. MM-kilpailuissa 1991 hän voitti hopeaa 100 metrin juoksussa ja Barcelonan olympialaisissa 1992 100 metrin juoksussa hän epäonnistui. Samaisissa kisoissa hän kuitenkin voitti olympiakultaa Yhdysvaltain pikaviestijoukkueesta. Vuonna 1994 Burrell meni naimisiin juoksija Michelle Finnin kanssa. Heillä oli kaksi poikaa, joista toinen, Cameron Burrell kuoli äkillisesti elokuussa 2021. Juoksu-uransa Burrell lopetti vuonna 1998. Hänen sisarensa Dawn Burrell voitti pituushypyssä Yhdysvaltain hallimestaruuden 1997. ==Lähteet== * Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1967 syntyneet Luokka:Elävät henkilöt
Egyptin keskiaika

Egyptin keskiaika on Egyptin historian ajanjakso, joka alkoi 600-luvulla ja päättyi 1400- ja 1500-luvun taitteessa. Sinä aikana Egypti vähitellen muuttui pitkälti islamilaiseksi. Egyptin keskiajan katsotaan yleensä alkavan, kun kenraali Amr ibn al-Asin hyökkäsi maahan vuonna 639. Siihen asti Egypti oli kuulunut Bysantin valtakuntaan ja sen luostarilaitos ja koptilaisuus olivat olleet tärkeitä ja vaikutusvaltaisia. Bysantilla oli kuitenkin ollut vaikeuksia valtansa säilyttämisessä, koska persialaiset olivat edenneet 600-luvun alussa. Vuonna 628 Bysantti oli vakiinnuttanut valtansa alueella uudestaan. Amr ibn al-Asinin joukot hyökkäsivät maahan vuonna 639 ja vuoteen 642 mennessä he olivat karkottaneet Itä-Rooman armeijan. Vallanvaihto ei kuitenkaan suuresti vaikuttanut egyptiläisten arkeen. Kristittyjen käännyttämistä ei vakavasti yritetty ja kreikka pysyi hallintokielenä. Uuteen al-Fustatin kaupunkiin rakennettiin moskeija, mutta Aleksandria säilytti asemansa Välimeren johtavana satamana. Aluksi Egypti oli yksi umaijadien ja myöhemmin abbasidien provinssi. Ajan myötä arabiasutus lisääntyi ja islamilaisen valtakunnan huomio suuntautui enemmän Ifriqiyahiin (nyk. Tunisia). Abbasidien keskusvalta heikentyi ja etenkin Harun al-Rašidin valtakaudella (786–809) kuvernööri vaihtui usein. Kuvernöörin poikapuoli Ahmad bin Tulun teki Egyptistä riippumattoman vuoteen 877 mennessä. Abbasidit saivat maan jälleen hallintaansa vuonna 905, mutta menettivät sen taas vuonna 935. Fatimidit valtasivat Egyptin ja tekivät siitä valtakuntansa keskuksen. He hallitsivat Egyptiä 969–1171. Saladin, aijubidien dynastian perustaja, syrjäytti fatimidit vuonna 1171. Hän taisteli ristiretkeläisiä vastaan, mutta piti myös yllä kauppasuhteet Eurooppaan, erityisesti Italiaan. Saladin valtasi Jerusalemin ja kukisti Palestiinan ristiretkeläiset. Hän rakensi Egyptistä imperiumin, jonka pääkaupunki oli Kairo. Vuonna 1250 mamelukit nousivat valtaan. Heidän aikanaan vuosisatoja jatkuneet arabilaistuminen ja islamilaistuminen saatettiin loppuun. Egypti nousi keskeiseksi tekijäksi islamilaisessa teologiassa, skolastiikassa ja taiteessa. Vuonna 1517 Egypti liitettiin osmanien valtakuntaan ja siitä tuli jälleen provinssi. == Lähteet == * Luokka:Egyptin historia Luokka:Keskiaika maittain ar:تاريخ مصر المملوكية
Back in Black (kappale)

”Back in Black” on australialaisen hard rock -yhtye AC/DC:n kappale vuonna 1980 julkaistulta samannimiseltä albumilta. Kappaleesta on tehty myös musiikkivideo. Kappaleen ovat tehneet kitaristit Angus Young ja Malcolm Young sekä laulaja Brian Johnson. ”Back in Black” on yhtyeen tunnetuimpia ja suosituimpia kappaleita. Kappaleen ovat levyttäneet myös The Hives, Foo Fighters Jack Blackin kanssa, Muse Nic Cesterin kanssa, Travis ja kolumbialainen poplaulaja Shakira. Kappale julkaistiin livenä vuonna 1992 albumeilla Live ja Live: 2 CD Collector’s Edition. Kappale oli Yhdysvalloissa sijalla 37 Billboard Hot 100 -listalla vuonna 1981 ja sijalla 51 Billboard’s Mainstream Rock Tracks -listalla. Se oli myös musiikkikanava VH1:n listalla VH1’s 40 Greatest Metal Songs sijalla 4 ja sijalla 187 Rolling Stone -lehden listalla 500 Greatest Songs of All Time. Kappale on tarkoitettu kunnianosoituksena yhtyeen toiselle laulajalle Bon Scottille, joka kuoli vuonna 1980 alkoholimyrkytykseen. Kappaleen musiikkivideo on ylittänyt Youtubessa miljardin katselukerran rajapyykin vuonna 2024. ==Kokoonpano== * Brian Johnson – laulu * Angus Young – kitara * Malcolm Young – rytmikitara * Cliff Williams – basso * Phil Rudd – rummut == Lähteet == ==Aiheesta muualla== * AC/DC – ”Back in Black” YouTubessa. Luokka:AC/DC:n kappaleet Luokka:Vuoden 1980 kappaleet
Rock and Roll Ain’t Noise Pollution

Rock and Roll Ain’t Noise Pollution on australialaisen hard rock -yhtye AC/DC:n kappale, joka julkaistiin yhtyeen menestysalbumilla Back in Black vuonna 1980. Kappale on yhtyeen yksi tunnetuimmista kappaleista. Se alkaa soolokitaristi Angus Youngin hennolla kitarariffillä (chicken pickin’- tyyli). Kappaleen raskaus lisääntyy alusta alkaen. Kappaleen ovat tehneet Angus Young, Malcolm Young ja Brian Johnson ==Kokoonpano== * Brian Johnson – laulu * Angus Young – kitara * Malcolm Young – rytmikitara * Cliff Williams – basso * Phil Rudd – rummut == Lähteet == === Viitteet === luokka:Vuoden 1980 kappaleet Luokka:AC/DC:n kappaleet